Vyhodnotenie medzirezortného pripomienkového konania

Analýza stavu malého a stredného podnikania 

Spôsob pripomienkového konania	z dôvodu plnenia termínu v zmysle uznesenia vlády SR 	
Počet vznesených pripomienok, z toho zásadných	11  / 3 	
Počet vyhodnotených pripomienok	11 	
		
Počet akceptovaných pripomienok, z toho zásadných	11  / 3 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	0  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	3 (3o,0z) 	 	 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	 	1 (1o,0z) 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	 	x 	
6 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
7 .	Ministerstvo pôdohospodárstva a rozvoja vidieka Slovenskej republiky 	2 (2o,0z) 	 	 	 	
8 .	Ministerstvo obrany Slovenskej republiky 	 	 	x 	 	
9 .	Ministerstvo zahraničných vecí a európskych záležitostí Slovenskej republiky 	 	 	x 	 	
10 .	Ministerstvo práce, sociálnych vecí a rodiny Slovenskej republiky 	4 (1o,3z) 	 	 	 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	 	1 (1o,0z) 	 	 	
13 .	Ministerstvo zdravotníctva Slovenskej republiky 	 	 	x 	 	
14 .	Odbor vládnej agendy Úradu vlády 	 	 	 	x 	
15 .	Národný bezpečnostný úrad 	 	 	x 	 	
	SPOLU	9 (6o,3z) 	2 (2o,0z) 	8 	2 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	Inštitucionálny rámec podpory MSP – Ministerstvo spravodlivosti (strana 26)  
Ministerstvo spravodlivosti SR je síce vydavateľ, správca a prevádzkovateľ Obchodného vestníka, avšak v súčastnosti už nie podľa nariadenia vlády Slovenskej republiky č. 42/2004 Z. z. o Obchodnom vestníku, ale podľa z.č. 200/2011 Z.z. o Obchodnom vestníku a o zmene a doplnení niektorých zákonov. 

Navrhujeme preto uvedenú okolnosť zohľadniť v texte vlastného materiálu. 
 	O 	A 	Text bol upravený v zmysle pripomienky. (str. 30)  	
MS SR 	Inštitucionálny rámec podpory MSP – Obchodný zákonník (strana 19) 
Ako príklad citeľnej záťaže uvádza predkladateľ novelu Obchodného zákonníka prijatá zákonom č. 246/2012 Z. z. sprísnila s účinnosťou od 1.10.2012. 
Musíme dať nevyhnutne do pozornosti predkladateľa, že ide o opatrenie, ktorej bolo schválené Vládou SR dňa 31.5.2012 v rámci materiálu Akčný plán boja proti daňovým podvodom na roky 2012 až 2016 (UV-18254/2012). 

Navrhujeme túto okolnosť zohľadniť v texte vlastného materiálu. 
 	O 	A 	Text bol upravený v zmysle pripomienky.(str. 23) 	
MS SR 	Odporúčania pre prijímanie ďalších podporných opatrení pre MSP (strana 36) 
Domnievame sa, že výsledkom analýzy by mali byť konkrétnejšie analytické závery, prípadne odporúčania. Matariál neposkytuje odpovede na niektoré problémy, ktoré sa ako rozporuplné podávajú zo samotného textu. 

Na strane 10 sa uvádza „Kategória malých podnikov dlhodobo dosahuje stredne hodnoty nad 70% čo indikuje vysokú mieru využívania cudzích zdrojov.“ 

Na strane 34 sa na druhej strane uvádza, že „Z výsledkov prieskumu hodnotiaceho prístup mikropodnikov, malých podnikov a živnostníkov k finančným zdrojom z roku 2013 vyplýva, že dominantným zdrojom financovania začiatku podnikania týchto skupín podnikateľov boli vlastné úspory.“ 

Z porovnania objektivizovaných údajov a subjektivizovaného hodnotiaceho prieskumu sú zjavné disproporcie, čo indikuje problém ako sa pozerať na financovanie MSP cudzími resp. vlastnými zdrojmi. Vysvetlenie kritickej miery využívania cudzích zdrojov v kategórii MSP, paradoxne pri nízkej úroveni využívania bankových úverov (16,5 % MSP - strana 10), môže indikovať problém vykazovania cudzích/vlastných zdrojov. Je dôvodné predpokladať, že v kategórii MSP prevažujú také cudzie zdroje, ktoré sú v skutočnosti zakryté vlastné zdroje, čo sa môže vo viacerých ohľadoch javiť ako závažný problém, keďže to môže mať o.i. významný vplyv na celkovú úrovem ochrany štandardných veriteľov z obchodného styku, ktorí pri obchodných vzťahoch nesú vysokú mieru podnikateľského rizika, že ich pohľadávky nebudú uhradené včas resp. vôbec. Vlastnými zdrojmi nízkym pomerom financované korporácie sa do likvidácie (konkurzu) dostávajú neskoro a bez zdrojov, ktoré by mohli byť použité na uspokojenie takýchto štandardných veriteľov z obchodného styku. 

Preto sa môžu javiť ako extrémne hodnoty času potrebného pre ukončenie podnikania (4 roky, čo je dvojnásobok priemeru EÚ štátov) a náklady súvisiace s ukončením podnikania, ktoré predstavujú 18% z majetku dlžníka, teda o 80% viac, ako priemer EÚ (strana 32). Ide o prejav problému nízkej kapitalizácie vlastnými zdrojmi a neskorého vstupu do formálnych procesov likvidácie (konkurzu). 

Tento problém sa snažilo riešiť Ministerstvo spravodlivosti SR v novele zákona o konkurze a reštrukturalizácii a o zmene a doplnení niektorých zákonov (z.č. 348/2011 Z.z.), ktorá jednak zmenila definíciu predlženia (§ 3 ods. 3), uľahčila možnosti iniciovania konkurzného konania veriteľmi (§ 12 ods. 2 písm. c/) a zaviedla podriadené uspokojenie pohľadávok spriaznených veriteľov dlžníka (§93 ods. 3). Podriadené uspokojenie spriaznených veriteľov dlžníka je v skutočnosti reakcia na aj z analýzy indikovaný problém vysokej miery financovania MSP cudzími zdrojmi, ktoré sú však v skutočnosti vlastnými zdrojmi. 

Navrhujeme, aby tieto skutočnosti boli zohľadnené v texte vlastného materiálu spolu so zreteľnejšou indikáciou problému stavu vysokej miery financovania MSP cudzími zdrojmi, ktoré sú však v skutočnosti (zakrytými) vlastnými zdrojmi. 
 	O 	A 	Materiál sa v kapitole 1.9. venuje Odporúčaniam pre prijímanie ďalších podporných opatrení pre MSP. V tejto časti sa zároveň konštatuje, že konkrétne legislatívne opatrenia na zlepšenia podnikateľského prostredia sú definované a riešené v materiáloch (ako napr. Návrh politiky vlády SR na zlepšenie podnikateľského prostredia v SR, Správa o stave podnikateľského prostredia v Slovenskej republike s návrhmi na jeho zlepšovanie, Opatrenia v hospodárskej politike na podporu hospodárskeho rastu), ktorých plnenie je pravidelne vyhodnocované a úlohy sú aktualizované. Zároveň MH SR plánuje spracovať a následne predložiť na rokovanie vlády SR Stratégiu rozvoja malého a stredného podnikania do roku 2020, ktorá bude reagovať na skutočnosti vyplývajúce z tejto analýzy. Jej následnou realizáciou by mal byť zabezpečený koncepčný rozvoj MSP v záujme zvyšovania ich konkurencieschopnosti a udržateľnosti na globálnom trhu. V nadväznosti na uvedené, preto MH SR v materiáli popisuje predovšetkým problémy, s ktorými sa potýkajú MSP. Informácie a zistenia, poskytnuté zo strany MS SR, ktoré objasňujú niektoré problémy, vnímané z iného pohľadu (z pohľadu štátu) a ich možný dopad na negatívne vnímanie hodnotenia podnikateľského prostredia sme uvítali a objektívne zapracovali do častí materiálu, ktorých sa tieto informácie týkajú. 

Text týkajúci sa novely zákona č. 7/2005 o konkurze a reštrukturalizácii a o zmene a doplnení niektorých zákonov (z.č. 348/2011 Z.z.), bol zapracovaný ako samostatná časť v rámci kapitoly 1.3 „Legislatívny a daňový rámec podnikania“. (str. 23) 

Skutočnosti, týkajúce sa stavu vysokej miery financovania MSP cudzími zdrojmi uvedené v pripomienke boli zapracované do textu v časti „1.1.3 Vývoj ukazovateľov finančnej výkonnosti MSP“ na str. 10, do záveru kapitoly na str. 11 a taktiež bol upravený text v tabuľke na str. 36, Princíp 2. SBA. 

MF SR 	 
V časti „vlastný materiál“, str. 18 v prvom odseku je veta: 
V prípade, že si subjekt zamestnaný na dohodu uplatňuje nezdaniteľné minimum, jeho efektívna výška daňovo-odvodového zaťaženia stúpne viac ako 46 - násobne, zatiaľ čo jeho disponibilný príjem klesne o viac ako 48 %. 

Uvedené hodnoty nie sú pravdivé. Uvažuje sa so zachovaním nákladov práce a nie hrubej mzdy (pri zachovaní hrubej mzdy by boli rozdiely v disponibilnom prijme ešte miernejšie). 
Príklad ilustruje pokles disponibilného príjmu v prípade 1000 eur príjmu pre pôvodný a nový systém. 

pôvodný systém nový systém 
sadzba zamestnanca 0% 13% 
sadzba zamestnávateľa 1% 35% 
hrubá mzda 1 000,00 747,41 
odvody zamestnávateľa 10,5 263,09 
odvody zamestnanca 0,00 100,15 
náklady práce 1 010,50 1 010,50 
základ dane 1 000,00 650,14 
nezdaniteľná časť 311,32 311,32 
daň 130,85 64,38 
čistý príjem 869,15 582,88 
zmena -33% 

Ak sa započíta aj vplyv nezdaniteľnej časti (ako je uvedené v texte), rozdiel 33 % sa ešte zníži (cca na 30% pokles). Percentuálna zmena disponibilných príjmov nie je konštanta a líši sa s výškou hrubej mzdy. Ani najväčšia zmena (s vplyvom dane) nedosahuje 48% pokles príjmov. Rovnako aj efektívna výška daňovo-odvodového zaťaženia je variabilná s výškou príjmu z dohody a nedá sa jednoznačne povedať, že je 46 - násobné väčšia pri novej legislatíve. 
Pre ilustráciu uvádzam graf ako sa mení daňové zaťaženie (odvody + daň) / náklady práce s výškou príjmu. (Pôvodný návrh – platené len garančné a úrazové + daň, a ak ma dostatočný prijem, tak aj dobrovoľné minimálne zdravotné odvody; Nový návrh – platí všetky druhy sociálneho a zdravotného poistenia + daň). 

 	O 	A 	Celý text časti „Zákony o sociálnom a zdravotnom poistení“ bol prepracovaný na základe pripomienok a odporúčaní MPSVaR SR. Predmetné konštatovanie bolo vypustené. (str. 18) 	
MPRV SR 	K časti 1.3 
Upozorňujeme na skutočnosť, že predložený materiál vo svojej časti 1.3, zaoberajúcej sa legislatívnym prostredím malého a stredného podnikania, ignoruje existenciu zákona č. 105/1990 Zb. o súkromnom podnikaní občanov v znení neskorších predpisov, ktorý v platnom znení upravuje podnikanie vykonávané samostatne hospodáriacimi roľníkmi, ktorých v plnom rozsahu treba považovať za malých, resp. stredných podnikateľov. 
 	O 	A 	Do časti 1.3. „Legislatívny a daňový rámec podnikania“ na str. 16 materiálu bol doplnený text, týkajúci sa Zákona č. 105/1990 Zb. o súkromnom podnikaní občanov v znení neskorších predpisov.  	
MPRV SR 	K časti 1.4 
Odsek venujúci sa Ministerstvu pôdohospodárstva a rozvoja vidieka Slovenskej republiky žiadame nahradiť nasledovným textom: 

„Ministerstvo pôdohospodárstva a rozvoja vidieka SR 

Ministerstvo pôdohospodárstva a rozvoja vidieka SR (ďalej „ministerstvo“) je ústredným orgánom štátnej správy, hlavne pre oblasť poľnohospodárstva, lesného hospodárstva, potravinárstva, rozvoja vidieka a regionálneho rozvoja. Ministerstvo riadi a usmerňuje poskytovanie podpôr v oblasti poľnohospodárstva, potravinárstva, lesného hospodárstva, rybného hospodárstva, rozvoja vidieka a regionálneho rozvoja z prostriedkov štátneho rozpočtu a prostriedkov poskytovaných z európskych fondov. Ministerstvo je riadiacim orgánom Programu rozvoja vidieka SR 2007 – 2013, ktorý je spolufinancovaný z Európskeho poľnohospodárskeho fondu pre rozvoj vidieka, Operačného programu Rybné hospodárstvo SR 2007 – 2013, ktorý je spolufinancovaný z Európskeho fondu pre rybné hospodárstvo, ale aj Regionálneho operačného programu, Operačného programu Bratislavský kraj a Operačného programu cezhraničnej spolupráce Slovenská republika – Česká republika 2007 – 2013 (ministerstvo je sprostredkovateľský orgán), ktoré sú spolufinancované z Európskeho fondu regionálneho rozvoja. Pôdohospodárska platobná agentúra, ako rozpočtová organizácia ministerstva, zabezpečuje administratívnu činnosť pri poskytovaní podpory v poľnohospodárstve, potravinárstve, lesnom hospodárstve a rybnom hospodárstve z prostriedkov štátneho rozpočtu podľa osobitných predpisov, a pre pôdohospodárstvo, rozvoj vidieka a rybné hospodárstvo podľa osobitných predpisov. Prostredníctvom Programu rozvoja vidieka SR 2007 – 2013 a Operačného programu Rybné hospodárstvo SR 2007 – 2013 je možné čerpať podporu aj pre MSP. Štátna pomoc v rezorte pôdohospodárstva je poskytovaná podnikateľským subjektom pôsobiacim v poľnohospodárskej prvovýrobe, potravinárstve, lesnom a rybnom hospodárstve. Základným rámcom pre poskytovanie štátnej pomoci je primárna a sekundárna legislatíva EÚ, ktorá bola aproximovaná do právneho poriadku Slovenskej republiky.“ 
 	O 	A 	Text upravujúci pôsobnosť Ministerstva pôdohospodárstva a rozvoja vidieka Slovenskej republiky bol upravený podľa pripomienky. (str. 29) 	
MPSVR SR 	Vlastný materiál 
V kapitole 1.3 „Legislatívny a daňový rámec podnikania“, časť „Zákony o sociálnom a zdravotnom poistení“, na str. 17 žiadam prepracovať celý text objektívnym spôsobom vrátane dôvodov, ktoré viedli k úprave zákona č. 461/2003 Z. z. o sociálnom poistení (ďalej len „zákon o sociálnom poistení“) ako aj vrátane terminológie používanej v zákone o sociálnom poistení. 

Odôvodnenie: 
Z pohľadu Ministerstva práce, sociálnych vecí a rodiny SR je predmetný text písaný jednostranne bez uvedenia dôvodov, ktoré viedli k úprave zákona o sociálnom poistení (napr. z dôvodu zrovnoprávnenia postavenia tzv. dohodárov s klasickými zamestnancami, ako aj z dôvodu, aby sa zabezpečili pre dohodárov ich sociálne istoty, t. j. umožnili im nárok na vybrané dávky v systéme sociálneho poistenia, napr. na dôchodok, na nemocenské dávky, na dávku v nezamestnanosti). Predmetný text obsahuje informácie, ktoré pôsobia zmätočne, zavádzajúco a sú nepresné (napr. vo vzťahu k dohodárom sa v texte uvádza, že boli zavedené nové odvody pre danú skupinu zamestnancov, pričom bol rozšírený okruh povinne poistených osôb na sociálne poistenie a žiadne nové odvody neboli zavádzané alebo tvrdenie, že zamestnávateľom vznikla povinnosť prihlasovať dohodárov do Sociálnej poisťovne, pričom túto povinnosť už mali zamestnávatelia aj pred zmenou zákona o sociálnom poistení, atď.). Taktiež si dovoľujem upozorniť na nesprávnu terminológiu, ktorá nie je v súlade s terminológiou používanou v zákone o sociálnom poistení. V prípade potreby je možné zaslať Vám upravený text. 
 	Z 	A 	Text kapitoly 1.3 „Legislatívny a daňový rámec podnikania“, časť „Zákony o sociálnom a zdravotnom poistení“, bol prepracovaný podľa pripomienok a odporúčaní MPSVaR SR. 	
MPSVR SR 	Vlastný materiál 
V kapitole 1.3 „Legislatívny a daňový rámec podnikania“, časť „Zákonník práce“, na str. 16 a 17 s cieľom spresniť hodnotenie vplyvu novely Zákonníka práce, vykonanej s účinnosťou od 1. januára 2013 zákonom č. 361/2012 Z. z., žiadam text predmetnej časti upraviť nasledovne: 

1. Na konci prvého odseku na str. 16 slová „odborovej organizácii“ opraviť na „zástupcom zamestnancov“. 
2. V druhom odseku na str. 17 vypustiť vetu „Aby sa zamestnávatelia vyhli povinnosti vyplácať odstupné, zamestnancom hrozí, že ich budú prepúšťať po odpracovaní menej ako dvoch rokov a nahradia ich novými pracovníkmi.“, nakoľko na uvedené tvrdenie nejestvujú empirické údaje. 
3. V druhom odseku vypustiť poslednú vetu, nakoľko sa netýka novely vykonanej zákonom 361/2012 Z. z.; obmedzenie možnosti výkonu práce na základe dohody o brigádnickej práci študentov vekom najviac 26 rokov bolo do Zákonníka práce zapracované článkom II zákona č. 252/2012 Z. z., ktorým sa menil a dopĺňal zákon č. 461/2003 Z. z. o sociálnom poistení v znení neskorších predpisov. 
4. V treťom odseku na str. 17 časť vety, hodnotiacej úpravu konta pracovného času, v znení „Zákon č. 361/2012 Z. z. stanovuje, že nové“ nahradiť samostatnou vetou v znení „Zákon č. 361/2012 Z. z. ustanovuje inštitút konta pracovného času tak, aby bolo možné využiť vyrovnávacie obdobie dlhšie ako 12 mesiacov (maximálne 30 mesiacov) za podmienky dodržanie maximálnej dĺžky priemerného týždenného pracovného času 48 hodín v rámci 12 mesiacov, aj s možnosťou využiť konto pracovného času, ak nastanú vážne prekážky na strane zamestnávateľa, pre ktoré nemôže zamestnancovi prideľovať prácu.“ Zvyšná pôvodná časť nahrádzaného znenia, začínajúca slovami „Konto pracovného času...“, bude samostatnou vetou. 
5. Vetu „Zákon im lepšie definoval podmienky ich ochrany a pôsobenia u zamestnávateľa a znova sa zaviedli výhody pre nich ako zástupcov zamestnancov.“ nahradiť vetou v znení „Zmenila sa právna úprava postavenia a pôsobnosti zástupcov zamestnancov na pracovisku zamestnávateľa.“ 
 	Z 	A 	Text bol upravený v zmysle pripomienky. (str 17) 	
MPSVR SR 	Vlastný materiál 
V podkapitole 1.1.1 "Stav a vývoj početnosti MSP", časť "Veková štruktúra živnostníkov" na str. 4, v druhom odseku vo vete „Podpore podnikania znevýhodnených skupín obyvateľstva na Slovensku, ako sú ženy, mladí, či seniori, bude preto potrebné v rámci implementácie jednotlivých princípov SBA venovať zvýšenú pozornosť.“ žiadam slovo „zvýšenú“ nahradiť slovom „primeranú“. 

Odôvodnenie: 
Je potrebné, aby vláda SR venovala vyváženú pozornosť podpore zamestnanosti vo všetkých formách a nepreferovala iba podnikanie, navyše z uvedených údajov nie je jasné, či opisovaný vývoj je dôsledkom štátnej politiky v oblasti podpory malého a stredného podnikania. 
 	Z 	A 	Text bol upravený. Napriek tejto skutočnosti uvádzame, že predmetný text sa viaže na uplatňovanie princípov SBA, čo je stratégia EÚ zameraná na podporu a rozvoj malých a stredných podnikov, v tejto súvislosti konkrétne na uplatňovanie Princípu 1 SBA – podpora podnikania a motivácie k podnikaniu. Odporúčanie na venovanie zvýšenej pozornosti podpore podnikania znevýhodnených skupín nie je zamerané na riešenie celkovej situácie týchto skupín (nakoľko to by malo byť predmetom iných stratégií), ale len na zapojenie týchto skupín spoločnosti do podnikania, ktoré je na Slovensku výrazne nižšie ako vo väčšine krajín EÚ. Príčiny tohto vývoja, medzi ktoré patrí rozdrobenosť podpory, nízka adresnosť pomoci a nedostatočná koordinácia jednotlivých opatrení, sú popísané v kapitole 1.4. (str. 4) 	
MPSVR SR 	Vlastný materiál 
V kapitole 1.3 „Legislatívny a daňový rámec podnikania“, časť „Zákony o sociálnom a zdravotnom poistení“, na str. 18 v prvej vete odporúčam text „na úrade práce“ nahradiť textom „v evidencii uchádzačov o zamestnanie“ a údaj „139,90 eura“ nahradiť textom „75 % sumy životného minima pre jednu plnoletú fyzickú osobu“. 	O 	A 	Predmetný text bol vypustený vzhľadom na prepracovanie celej časti "Zákony o sociálnom a zdravotnom poistení" podľa pripomienok MPSVaR SR. 	
MŠVVaŠ SR 	text materiálu 
V texte materiálu odporúčame uvádzať správne citácie zákonov, napr. na str. 20, má byť správne uvedené „zákon č. 595/2003 Zb. o dani z príjmov v znení neskorších predpisov“ a na str. 21 má byť správne uvedené „ zákon č. 222/2004 Z.z. o dani z pridanej hodnoty v znení zákona č. 246/2012 Z.z.“.  	O 	A 	Text bol upravený. (str. 24 a 25)